A BIZOTTSÁG HATÁROZATA
(2004. július 16.)
mely a közösségi finanszírozásból kizár bizonyos kiadásokat, melyeket a tagállamok, az Európai Mezőgazdasági Orientációs és Garancia Alap (EMOGA), „garancia” részleg címén eszközöltek
(az értesítés a B(2004) 2762. számú dokumentummal történt)
(csak a német, angol, spanyol, francia, görög, olasz, holland, portugál, finn és svéd nyelvű szövegek hitelesek)
(2004/561/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel az 1970. április 21-i, közös agrárpolitika finanszírozására (1), vonatkozó 729/70/EGK tanácsi rendeletre és különösen annak 5. cikke (2) bekezdésének c) pontjára,
tekintettel az 1999. május 17-i, közös agrárpolitika finanszírozására (2) vonatkozó 1258/1999/EK tanácsi rendeletre és különösen annak 7. cikke (4) bekezdésére,
az Alap bizottságának konzultációját követően,
mivel:
(1)
A 729/70/EGK rendelet 5. cikke, és a 1258/1999/EK rendelet 7. cikke, valamint a Bizottság 1995. július 7-i, 1663/95/EK rendelet 8. cikk 1. és 2. bekezdései, - melyek a 729/70/EGK rendelet végrehajtási szabályait határozzák meg az EMOGA Garanciarészleg (3), számlaátvizsgálási eljárására vonatkozóan - elrendelik, hogy a Bizottság végezze el a szükséges ellenőrző vizsgálatokat, közölje a tagállamokkal az ellenőrző vizsgálatok eredményeit, megvizsgálja a tagállamok által tett észrevételeket, kétoldalú megbeszéléseket hívjon össze annak érdekében, hogy megegyezésre jussanak az érintett tagállamokkal, valamint megállapításait formálisan közölje velük, hivatkozva a Bizottság 1994. július 1-jei 94/442/EK határozatára, egy egyeztető eljárás létrehozására vonatkozóan, az EMOGA Garanciarészleg (4) számlaátvizsgálásának keretében.
(2)
A tagállamoknak lehetőségük volt egy egyeztető eljárás indítását kérni. Néhány esetben éltek ezzel a lehetőséggel, és az eljárás végén készült jelentést a Bizottság megvizsgálta.
(3)
A 729/70/EGK rendelet 2. és 3. cikkei, valamint a 1258/1999/EK rendelet 2. cikke, elrendelik, hogy csak a harmadik országokba irányuló export-visszatérítések, és az agrárpiacok szabályozására irányuló intervenciók támogathatók, melyeket a közösségi szabályok szerint ítélnek oda, illetve hajtanak végre az agrárpiaci szervezetek keretében.
(4)
Az elvégzett ellenőrző vizsgálatok, a kétoldalú megbeszélések eredményei, és az egyeztető eljárások rávilágítottak arra, hogy a tagállamok által bejelentett kiadások egy része nem tesz eleget ezeknek a feltételeknek, és így tehát nem finanszírozható az EMOGA Garanciarészlegből.
(5)
Jelezni kell azokat az összegeket, melyek nem fogadhatók el az EMOGA Garanciarészleg terhére, és azok nem vonatkoznak a Bizottság által a tagállamok számára készített, az ellenőrző vizsgálatok eredményeit tartalmazó írásos közleményét megelőző huszonnégy hónapnál korábban eszközölt kiadásokra.
(6)
Azokra az esetekre vonatkozóan, melyekre ez a határozat irányul, a közösségi szabályoknak való nem megfelelőségük miatt kizárandó összegek értékelését a Bizottság egy összefoglaló jelentés keretében közölte a tagállamokkal.
(7)
Ez a határozat nem prejudikál pénzügyi következtetéseket, melyeket a Bizottság vonhat le az Európai Bíróság határozataiból, a 2004. április 2-án folyamatban lévő, és e rendelet tárgyát képező témára vonatkozó bírósági ügyekben,
ELFOGADTA EZT A HATÁROZATOT:
1. cikk
A tagállamok, EMOGA Garanciarészleg címén bejelentett, akkreditált kifizető szervezeteinek, a mellékletben szereplő kiadásai, a közösségi szabályoknak való nem megfelelőségük miatt, ki vannak zárva a közösségi finanszírozásból.
2. cikk
E határozat címzettjei: a Belga Királyság, a Német Szövetségi Köztársaság, a Görög Köztársaság, a Spanyol Királyság, a Francia Köztársaság, Írország, az Olasz Köztársaság, a Luxemburgi Nagyhercegség, a Holland Királyság, a Portugál Köztársaság, a Finn Köztársaság és a Nagy-Britanniai és Észak-Írországi Egyesült Királyság.
Kelt Brüsszelben, 2004. július 16-án.